อดีตพุทธะอิสระ ได้ประกันฯ (คลิป)
คดีทําร้ายสันติบาล คดี 112 ครบฝากขัง,ศาลให้ประกันอดีตพุทธะอิสระ ในคดีร่วมกับการ์ด กปปส. หน่วงเหนี่ยวกักขัง ใช้กำลังประทุษร้าย 2 ตำรวจสันติบาล ขณะชุมนุมย่านแจ้งวัฒนะ ในราคา 2 แสนบาท เจ้าหน้าที่ราชทัณฑ์เรือนจำพิเศษกรุงเทพฯเตรียมปล่อยตัวตามขั้นตอน ขณะที่อธิบดีอัยการแจง กรณียังไม่ฟ้องคดีปลอมพระปรมาภิไธย เพราะตำรวจเพิ่งส่งสำนวน ก่อนครบฝากขังผัดที่ 7 เพียง 1 วัน แต่หากมีความเห็นสั่งฟ้องก็สามารถตามตัวมาดำเนินการได้,ที่ศาลอาญา เมื่อวันที่ 15 ส.ค. พนักงานอัยการสำนักงานอัยการฝ่ายคดีพิเศษ 1 เป็นโจทก์ยื่นฟ้องนายสุวิทย์ ทองประเสริฐ หรืออดีต,พุทธะอิสระ, และแกนนำ กปปส.เวทีแจ้งวัฒนะ เป็นจำเลย ในความผิดฐานร่วมกันหน่วงเหนี่ยวหรือกักขังหรือกระทำด้วย การใดให้เจ้าพนักงานซึ่งกระทำการตามหน้าที่ฯ ให้รับอันตรายสาหัส, ร่วมกันตั้งแต่ 5 คนขึ้นไปข่มขืนใจให้ผู้อื่นกระทำการใด ไม่กระทำการใด หรือจำยอมต่อสิ่งใด โดยทำให้กลัวว่าจะเกิดอันตรายฯ หรือโดยใช้กำลังประทุษร้ายฯ ตามประมวลกฎหมายอาญา ม.309 ม.310,คำฟ้องระบุพฤติการณ์สรุปว่า เมื่อวันที่ 11 ก.พ.57 เวลากลางวัน มีการตั้งเวทีปราศรัยของกลุ่มกปปส.ที่ถนนแจ้งวัฒนะ บริเวณหน้ากรมสอบสวนคดีพิเศษ จำเลยกับกลุ่มบุคคลไม่ทราบชื่อจำนวนมากกว่า 5 คนขึ้นไป ทำหน้าที่เป็นการ์ดคอยดูแลรักษาความสงบเรียบร้อยบริเวณเวทีปราศรัย ที่ยังไม่ได้ตัวมาฟ้อง ร่วมกันหน่วงเหนี่ยวกักขัง ร.ต.ต.สมคิด เชยกมล ด.ต.วชิรพงศ์ อุ่นนวลบูรพงศ์ ผู้เสียหายที่ 1-2 เป็นตำรวจสังกัด บช.ส. เข้าไปทำหน้าที่สืบสวนหาข่าว โดยจับผู้เสียหายทั้งสองปิดตา มัดมือไพล่หลัง ใช้กำลังประทุษร้ายจนเป็นเหตุให้ผู้เสียหายที่ 1 ได้รับอันตรายสาหัส กระดูกซี่โครงหักและตับฉีกขาด ใช้เวลารักษาตัวประมาณ 6 สัปดาห์ ผู้เสียหายที่ 2 ได้รับอันตรายแก่กาย มีบาดแผลฟกช้ำหลายแห่ง ฟันซ้ายล่างหัก ใช้เวลารักษาตัวประมาณ 10 วัน และเป็นเหตุให้ทรัพย์สินของผู้เสียหายทั้งสองถูกประทุษร้ายสูญหายมูลค่ารวม 60,900 บาท นอกจากนี้ จำเลยกับพวกยังร่วมกันข่มขู่ให้ผู้เสียหายทั้งสองบอกรหัสปลดล็อกโทรศัพท์เคลื่อนที่ของผู้เสียหายและอื่นๆ เมื่อไม่ยอมบอกพวกของจำเลยจึงใช้กำลังประทุษร้ายและข่มขู่ จนผู้เสียหายทั้งสองจำยอมตามที่พวกของจำเลยข่มขู่ จำเลยทราบว่าพวกของจำเลยได้หน่วงเหนี่ยว กักขังผู้เสียหายทั้งสองไว้ แต่กลับเพิกเฉยไม่สั่งให้ปล่อยตัวไป และสั่งการพวกของจำเลยหน่วงเหนี่ยวกักขังผู้เสียหายทั้งสองไว้เป็นเวลาหลายชั่วโมง เหตุเกิดที่แขวงทุ่งสองห้อง เขตหลักสี่ กทม. ชั้นสอบสวนจำเลยให้การปฏิเสธตลอดข้อกล่าวหา ทั้งนี้ อัยการได้ขอให้ศาลนับโทษจำเลยต่อจากคดีหมายเลขดำ อ.247/2561 (คดีกบฏ กปปส.) ด้วย,คดีนี้ศาลประทับรับฟ้องไว้เป็นคดีหมายเลขดำ อ.2498/2561 และให้เบิกตัวจำเลยมาสอบคำให้การในวันที่ 16 ส.ค.นี้ เวลา 09.00 น. โดยทนายยื่นประกันตัวในวงเงิน 2 แสนบาท ต่อมาศาลมีคำสั่งอนุญาตให้ประกันตัวในวงเงินสด 2 แสนบาท ห้ามเดินทางออกนอกประเทศและออกหมายปล่อย,มีรายงานว่า สำหรับอดีตพุทธะอิสระขณะนี้ยังถูกคุมขังอยู่ในเรือนจำพิเศษกรุงเทพฯ เนื่องจากไม่ได้รับการประกันตัวระหว่างฝากขังในคดีนี้ และคดีที่ถูกแจ้งข้อหาปลอมพระปรมาภิไธย จากการนำอักษรพระปรมาภิไธย ภ.ป.ร. และอักษรพระนามาภิไธย ส.ก. มาประดิษฐานหลังองค์พระเครื่องนาคปรกอุดปรอท รุ่นหนึ่งในปฐพี โดยไม่ได้รับพระราชทาน ซึ่งจะครบกำหนดฝากขัง 7 ผัดในวันที่ 16 ส.ค. ทั้งนี้ยังเป็นจำเลยที่ 16 ในคดีกบฏ กปปส. ซึ่งอัยการฟ้องความผิดฐานร่วมกันกบฏ อั้งยี่ ซ่องโจร และข้อหาอื่นๆ จากการชุมนุมขับไล่รัฐบาล น.ส.ยิ่งลักษณ์ ชินวัตร,วันเดียวกัน นายพิทักษ์ อบสุวรรณ อธิบดีอัยการ สำนักงานคดีอาญา กล่าวถึงกรณีที่พนักงานอัยการไม่ได้ยื่นฟ้องนายสุวิทย์ ทองประเสริฐ ในข้อหาปลอมพระปรมาภิไธยฯ ว่า กรณีของนายสุวิทย์นั้นมีคดีติดตัวหลายคดี ในสำนวนคดีปลอมพระปรมาภิไธยนี้ พนักงานสอบสวนกองบังคับการปราบปรามเพิ่งจะนำสำนวนพร้อมความเห็นสมควรสั่งฟ้อง มายื่นต่ออัยการสำนักงานคดีอาญาในวันที่ 15 ส.ค.ทำให้ยังไม่ได้มีการพิจารณาสำนวน มีคำสั่งตั้งคณะทำงานเพื่อพิจารณาสำนวนโดยมอบหมายให้อัยการพิเศษ ฝ่ายคดีอาญา 5 ซึ่งอยู่ในความดูแลของนายเจษฎา อรุณชัยภิรมย์ รองอธิบดีอัยการสำนักงานคดีอาญาเป็นผู้ดูแล คดีนี้ถ้าเราพิจารณาแล้วมีความเห็นสั่งฟ้อง ก็สามารถนำตัวมายื่นฟ้องในภายหลังได้,ที่เรือนจำพิเศษกรุงเทพฯ เวลา 21.20 น. เจ้าหน้าที่ราชทัณฑ์ได้ปล่อยตัวนายสุวิทย์ ทองประเสริฐ หรืออดีตพุทธะอิสระ ที่ได้รับการปล่อยตัวชั่วคราวในคดีหน่วงเหนี่ยวกักขังและใช้กำลังประทุษร้าย 2 ตำรวจสังกัด บช.ส. ตามคำสั่งศาล มีรถตู้โตโยต้า สีขาว ทะเบียน ฮพ 6969 กรุงเทพมหานคร ของลูกศิษย์ เข้าไปรับที่ประตูทางเข้าเรือนจำ นายสุวิทย์ที่อยู่ในชุดนุ่งขาวห่มขาวนั่งมาในตำแหน่งหลังคนขับรถคันดังกล่าวในลักษณะเอนเบาะนอนราบ ก่อนวิ่งออกนอกเขตเรือนจำทันทีโดยไม่ทราบจุดหมาย ท่ามกลางความดีใจของบรรดาเหล่าลูกศิษย์,พ.ต.อ.ณรัชต์ เศวตนันทน์ อธิบดีกรมราชทัณฑ์ เปิดเผยว่าหลังตรวจสอบเอกสารการอนุญาตปล่อยตัวนายสุวิทย์ชั่วคราวจากศาล เมื่อตรวจสอบความถูกต้องครบถ้วนจึงอนุมัติการปล่อยตัวทันที โดยมีทนายความและลูกศิษย์คนสนิมนำรถตู้เข้ามารับที่หน้าประตูทางเข้าเรือนจำพิเศษกรุงเทพฯ ส่วนนายสุวิทย์จะต้องไปขึ้นศาลในวันที่ 16 ส.ค.นั้น ไม่ทราบต้องไปสอบถามทนายความของนายสุวิทย์อีกครั้ง
ศาลให้ประกันอดีตพุทธะอิสระ ในคดีร่วมกับการ์ด กปปส. หน่วงเหนี่ยวกักขัง ใช้กำลังประทุษร้าย 2 ตำรวจสันติบาล 
พุทธะอิสระ,ประกันตัว,กปปส.,ตำรวจสันติบาล,ข่าวหน้า1,ข่าวทั่วไป